2. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.33126/1.226 της 3/8 Ιουλ.1952 Περί Κανονισμού παροχής Νοσοκομειακής περιθάλψεως εις μέλη οικογενείας ησφαλισμένων Ι.Κ.Α. Έχοντες υπ’ όψιν : 1) τας διατάξεις του άρθρ.16 του Α.Ν.1846/51 «περί Κοινωνικών Ασφαλίσεων», 2) πρότασιν του Δ.Σ. του Ιδρύματος Κοιν. Ασφαλίσεων εγκριθείσαν κατά τας Συνεδριάσεις αυτού της 17.6.52 και 20.6.52 και υποβληθείσαν ημίν δια της υπ’ αριθ.3366/6.164 αναφοράς του, αποφασίζομεν : Όπως «ο Κανονισμός παροχής νοσοκομειακής περιθάλψεως εις μέλη οικογενείας» διατυπωθή και ισχύση συμφώνως προς την ως άνω πρότασιν του Ι.Κ.Α. ως ακολούθως. Άρθρον μόνον.- Εις τα περί ων το άρθρον 33 του Ν.1846/51 μέλη οικογενείας ησφαλισμένων και συνταξιούχων παρέχεται από 1 ης  Ιουλίου 1952 νοσοκομειακή περίθαλψις επί πάσης περιπτώσεως, εξαιρέσει των πασχόντων εκ νοσημάτων νευρολογικών και φυματιώδους φύσεως υπό τας αυτάς προϋποθέσεις, έκτασιν και διαδικασίαν τας οποίας ορίζουν αι διατάξεις του Κανονισμού Ασθενείας του ΙΚΑ, δια τους αμέσους ησφαλισμένους και τους συνταξιούχους. Εν ελλείψει επαρκών κλινών προτιμώνται αι περιπτώσεις, καθ’ ας διαπιστούται η επείγουσα και επιβεβλημένη ανάγκη εισαγωγής του ασθενούς εις νοσοκομείον, δια παροχήν περιθάλψεως, ήτις δεν δύναται, ως εκ των συνθηκών διαβιώσεως τούτου να παρεσχεθή κατ’ οίκον. 